Amahil-agi yebḍa ɣef sin n yixfawen, ixef n ukatar aẓrayan, d yixef n tesleḍṭ n wammud. Ixef n ukatar aẓrayan yebḍa ɣef sin : tasnalɣa d tesnamka. deg tazwara ad neɛreḍ ad nesbadu tasnalɣa am akken daɣen ad nebder wid i d-imeslayen fell-as d wamek i tt-id-sbadun, syin akin ad d-nawi awal ɣef uẓar d leṣnaf-is, ad neɛreḍ ad d-nesbadu awal, isem d tecraḍ-ines tigejdanin, ad nemmeslay ɣef umyag, ad d-nawi awal ɣef umawal d usileɣ-ines deg tmaziɣt : asuddem, asuddes, d uṛeṭṭal, syin ad neɛeddi ɣer tesnamka anda ara tt-id-nesbadu, ad d-nebder wid d-imeslayen fell-as d wamek i tt-id-sbadun, d talliyin i ɣef d-ɛedda, syin akin ad nemmeslay ɣef wassaɣen isnamkanen.